cyanic-selkie/wikianc huggingface dataset:
Grå knoppvikler
Utseende
Den er en middelsstor vikler, vingespennet er mellom 15-21 millimeter. Forvingen er gråbrun, nær roten er det en firkantet, svart flekk, like utenfor denne et mer eller mindre tydelig, lysgrått tverrbånd. Ved vingespissen er det et bredt, snøhvitt tverrbånd som når sommerfuglen hviler ligner på den hvite urinsyren i fugleekskrementer. Bakvingen er tynt skjellkledt, lyst gråbrun med brune årer.
Levevis
Larven lever som plantespiser på trær, blant annet eple (Malus), hagtornslekta (Crataegus) og slåpetorn (Prunus spinosa). Den spinner sammen blader og blomster og lever inne i dette spinnet. Selv om den angriper frukttrær, blir denne arten sjelden så tallrik at den er et stort problem.
Flygetiden er i skumringen fra juni til august. De tiltrekkes lett av lyskilder, som utelamper.
Utbredelse
Arten er utbredt i nesten hele Europa, dessuten i det nordlige Asia og Nord-Amerika. Den er vanlig i det sørlige Norge, nord til Trondheimsfjorden.
Cantharolethrus azambrei
Cantharolethrus azambrei er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En middelsstor til stor (26-45 millimeter), forholdsvis slank, blankt svart hjortebille. De er blant de største hjortebillene i Sør-Amerika, som mangler kjempestore arter innen denne gruppen. Hannens kjever (mandibler) er kraftige, sigdformede, jevnt nedoverbuet, med tre spisse tenner nær spissen, eta pra tenner ved roten og én tann nær midten. Antennene er påfallende lange og tynne, uten en tydelig vifte i spissen. Hodet har skrå kjøler på sidene og er bredt U-formet innbuktet i midten. Pronotum er trapesformet med framstikkende bakhjørner. Hunnen er mye mindre enn hannen, matt, uten forstørrede kjever. Hode og forkropp er nokså knudrete, hodet nesten kvadratisk.
Levevis
Larvene utvikler seg i råtne trestammer.
Utbredelse
Arten er utbredt i Ecuador og Peru.
Lars Krogh
Krogh vant 15 NM-gull i svømming i perioden 1951–1962. I tillegg vant han 4 NM-gull i stafetter og 14 i vannpolo.
Moysés Blás
Moysés Blás (født 24. mars 1937 i Belo Horizonte), brasiliansk basketballspiller som deltok i de olympiske leker 1960 i Roma.
Blás vant en olympisk bronsemedalje i basketball under OL 1960 i Roma. Han var med på det brasilianske laget som kom på tredjeplass i basketturneringen bak USA og Sovjetunionen. Blás spilte alle åtte kampene og scoret to poeng for Brasil i OL-turneringen.
Among the Irish Fisher Folk
Among the Irish Fisher Folk er en amerikansk stumfilm fra 1911 regissert av Sidney Olcott.
General Atomics
General Atomics er et amerikansk forsvarsindustriselskap med hovedkontor i San Diego. Selskapet er spesialisert innen kjernefysikk, og leverer tjenester og produkter til forsvarssektoren.
Selskapets forskning innen kjernefysisk fisjon og kjernefysisk fusjon har avledet andre teknologier, som har gitt selskapet anledning til å utvide virksomheten til nye områder.
Youri Djorkaeff
Youri Djorkaeff (født 9. mars 1968 i Lyon) er en tidligere fransk fotballspiller. Han spilte i posisjonen som spiss eller offensiv midtbanespiller. Med var Djorkaeff med på å vinne VM 1998 og EM 2000.
Djorkaeff startet karrieren i 1984 hos den franske klubben Grenoble Foot 38, før han gikk til RC Strasbourg i 1989, AS Monaco FC i 1990 og deretter Paris Saint-Germain i 1995. I 1994 var Djorkaeff toppscorer i Ligue 1 med 20 mål.
I 1996 skrev han under for den italienske toppklubben Internazionale Milano F.C., og i 1999 dro han videre til den tyske klubben 1. FC Kaiserslautern. Deretter fulgte et opphold i England, først to sesonger i Bolton Wanderers FC. Han ble solgt til Blackburn Rovers foran sesongen 2004-05, men forlot klubben etter å ha spilt bare 3 kamper. Deretter signerte Djorkaeff for den amerikanske Major League Soccer-klubben MetroStars, og avsluttet karrieren i Red Bull New York i samme liga. Han la opp 29. oktober 2006 etter at han pådro seg en ankelskade.
Meritter
Djorkaeff vant Cupvinnercupen med PSG i 1996 og UEFA-cupen med Inter i 1998. Han spilte totalt 82 landskamper og scoret 28 mål for Frankrike. I tillegg til VM- og EM-titlene i 1998 og 2000, representerte han Frankrike i EM 1996, VM 1998, EM 2000 og VM 2002.
St. Johanneslogen Morgenstjernen
St. Johanneslogen Morgenstjernen er en frimurerlosje i Den Norske Frimurerorden (St. Johannesloge nr. 60), som ble grunnlagt den 14. april 2007 i Røros. Losjen ble fra første stund underlagt Trondhjems Provincialloge.
Leif-Magne Saga
Leif-Magne Saga (født 7. februar 1979) er en norsk skytter. Medlem av Hedrum JFL. Han ble norgesmester i jaktfelt på Løten 30. mars 2008. Saga var den eneste skytteren som oppnådde maksimal poengsum på 200.
Chelotonyx
Chelotonyx er en slekt av små biller med lang, tynn snute. Billene lever på levende planter.
Utseende
Middelsstore, avlange, mørkbrunlige snutebiller, kroppen delvis kledt med lyse skjell. Gruppen kan kjennes på at lårene på forbeina har en stor, i kanten sagtakket tann.
Utbredelse
Gruppen er utbredt i Sør-Amerika.
Muratbek Kipshakbayev
Muratbek Kipshakbayev (født 11. september 1979) er en kasakhstansk judoka.
Han representerte Kasakhstan under Sommer-OL 2004 i Athen, der han ble utslått i omspillet.
Opp Kantebakk
Opp Kantebakk er et motbakkeløp i Bærum som arrangeres av Jutul IL. Løpet ble første gang arrangert i 2005.
Løypa starter på Jordbru ved Ringvoll på 187 meters høyde, og har målgang på toppen av Ramsås på 420 meter. Løypa er 2 km lang.
Nordseter (Oslo)
Nordseter er et område i bydel Nordstrand i Oslo. Området er stort sett sammenfallende med den tidligere hovedeiendommen til Nordseter gård, altså unntatt de fradelte eiendommene Bernhus, Holtet, Kastellet m.fl. Gården har også gitt navn til Nordseter skole som ble bygget sør i området 1968. Nordseter er også navnet på grunnkrets 3106 i Oslo, men denne kretsen er atskillig mindre enn den opprinnelige eiendommen.
Herman Andersen
Herman Andersen (født 3. november 1848 i Sem, død 14. mars 1928 på Råel i Slagen) var seilskuteskipper og reder. Han ble født på småbruket Syrbekken under Jarlsberg hovedgård. Han giftet seg i 1875 med Anne Kristine Thorsen (1849–1934) og fikk syv barn med henne.
Roing under Sommer-OL 1908
Roing var med på det olympiske programmet for tredje gang 1908 i London. Det ble konkurrert i fire roøvelser en færre enn ved lekene i St. Louis fire år tidligere. Åtte nasjoner var representert, Norge og Ungarn var med for første gang. Roingen ble gjennomført på elven Themsen i London og det var kun for menn.
Walther Amelung
Walther Oskar Ernst Amelung (født 15. oktober 1865, død 12. september 1927) var en tysk klassisk arkeolog.
Amelung studerte på sine vidtfavnende reiser den greske og romerske antikken og bosatte seg i 1896 i Roma, der han i omkring 30 år arbeidet som forsker, foreleser og forfatter, særlig ved det tyske arkeologiske instituttet. Også mange skandinaver har hatt Amelung som publikum. Blant hans skrifter kan nevnes noen verk om antikvitene i Firenze: Die Skulpturen des Vatikanischen Museums (1903–08), Die Antikensammlungen in Rom (Modernner Cicerone 1904, ny upplaga 1913), og oversettelse av Catullus og Sofokles.
Santa Clara University
Santa Clara University er et privat, kristent universitet i Santa Clara i delstaten California, USA. Det ble opprettet i 1851.
Ved universitetet var det 7 952 studenter og 766 vitenskapelig ansatte i 2006, og samme året var skolepengene US$ 30 900 for studenter folkeregistrert i USA. Studiene gis opp til doktorgradsnivå.
Elisabet Dahle
Elisabet Dahle (født 29. desember 1967) er en norsk lærer, fagforeningsperson og politiker for Sosialistisk Venstreparti. Hun var fra 9. desember 2011 til regjeringsskiftet etter Stortingsvalget i 2013 statssekretær i Kunnskapsdepartementet, for statsråd Kristin Halvorsen.
Dahle er utdannet lærer og arbeidet ved Lilleaker skole i Oslo frem til hun ble valgt inn i Utdanningsforbundets fylkesstyre. I 2006 ble hun sentralstyremedlem i Utdanningsforbundet. Hun ledet forbundets kontaktforum for grunnskolen og var medlem av forhandlingsutvalget på tariffområdet til KS, for Unio.
I desember 2011 ble Dahle ansatt i Kunnskapsdepartementet som statssekretær for kunnskapsminister Kristin Halvorsen. Dahles ansvarsområde er politikk knyttet til barnehagesaker og opplæringssaker fra grunnskole, videregående skole og voksenopplæring, og var i stillingen til regjeringen gikk av i oktober 2013.
Dahle ble i 2014 ansatt som skolefaglig leder i Statped der hun arbeider spesielt med temaene hørsel og døvblindhet.
Terje Johansen (medisinsk biolog)
Terje Johansen (født 12. juni 1958) er en norsk forsker innen fagfeltene biokjemi, cellebiologi og medisinsk molekylærbiologi. Han er professor ved Institutt for medisinsk biologi, Universitetet i Tromsø – Norges arktiske universitet.
Han tok doktorgrad ved Universitetet i Tromsø i 1988. Johansen forsker særlig på autofagi, cellesignalering, protein-protein-interaksjoner, genregulering som kan gi innsikt i kreft, nevrodegenererende sykdommer og forsvar mot intracellulære infeksjoner.
Johansen er leder av forskningsgruppa for molekylær kreftforskning ved Universitetet i Tromsø. Hans artikler om cellers autofagi har blitt sitert i medisinsk forskning flere tusen ganger årlig på 2010-tallet og han er en av Norges mest siterte forskere.
Han ble valgt inn i Det Kongelige Norske Videnskabers Selskab i 2014.
Ekenäs landkommune
Ekenäs landkommune (svensk: Ekenäs landskommun, finsk: Tammisaaren maalaiskunta) er en tidligere kommune i landskapet Nyland i Finland. Kommunen hadde innbyggere i 1973. Ekenäs landkommune var en tospråklig kommune med svensk som majoritetsspråk (88 % svensktalende i 1960).
Magnus Erlsboe Haslund
Magnus Erlsboe Haslund (født 8. desember 1970 i Oslo) er forfatter, skuespiller og regissør. Han er utdannet historiker ved Universitetet i Oslo. Han er sønn av skuespiller Veslemøy Haslund og filmregissør Leif Erlsboe.
Haslund debuterte som skuespiller fem år gammel i en reklamefilm og spilte i flere kortfilmer og reklamefilmer som ung. Hans første store rolle i en spillefilm kom med Lars i porten (1983) i rollen som Lars. Filmen vant Amandaprisen i 1985. Han jobbet senere med film, TV og reklame. I 1998 regisserte han kortfilmen Fullstendig tåkelagt med Aksel Hennie og Erik A. Schjerven samt flere reklamefilmer.
Som forfatter har Haslund skrevet blant annet manuset til filmen Full pakke, flere episoder av såpeserien Hotel Cæsar på TV 2, samt at han var medforfatter på filmen Izzat (dog ikke kreditert pga. en kontraktsklausul). Som manuskonsulent har Haslund jobbet med Den siste revejakta, Izzat og Import-eksport. Fra og med 2001 jobbet han som manusredaktør og senere som manusforfatter på Hotel Cæsar, i tillegg til en periode i NRK.
Direktoratet for høyere utdanning og kompetanse
Direktoratet for høyere utdanning og kompetanse (forkortet HK-dir) er et norsk direktorat som ble etablert 1. juli 2021 med hovedkontor i Bergen. Det har ansvar for forvaltningsoppgaver innenfor høyere utdanning, fagskole og kompetansepolitikk.
Sveinung Skule er direktoratets første direktør.
Bakgrunn
Direktoratet er en sammenslåing av :
Sandnesmarkå
Sandnesmarkå er navnet på de kuperte og skogkledde områdene i Sandnes kommune, som befinner seg hovedsakelig øst for Gandsfjorden og byens sentrum.
Sandnesmarkå er et viktig rekreasjons- og aktivitetsområde for Sandnesere, og folk fra nærliggende steder, med flerfoldige populære turområder. Turen til Dalsnuten alene opplever anslagsvis 200 000 turgåere årlig. Friluftsområdene kan nås med bil eller buss kun 5-10 minutter fra byens sentrum. I tillegg til å være et friluftsområde, er det betydelig skogdrift i Sandnesmarkå.
På de høyere toppene i Sandnesmarkå kan man finne utsikt til Sola og Nordsjøen i vest, Karmøy i nord, Hå i sør og Sandnes høyeste punkt Bynuten, i øst.
Siden 1999 har 7-nutsturen blitt arrangert i området årlig. Inspirert av Bergens 7-fjellstur, går turen over 7 topper i Sandnes, med et par tusen turgåere som vanligvis deltar.
Populære tursteder i marka:
Karl von Gerok
Karl Friedrich von Gerok (født 30. januar 1815 i Vaihingen i Württemberg, død 14. januar 1890 i Stuttgart) var en tysk prest og forfatter av religiøse dikt, også brukt som salmer. Han er representert i skandinaviske salmebøker, som Den svenska psalmboken 1986 og Norsk salmebok 2013, der han har med en salme.
Allerede som skoleelev viste von Gerok poetiske anlegg, men han valgte som sin far å studere teologi. Han ble først hjelpeprest hos faren, senere prest i Stuttgart og tilsist overhoffpredikant, overkonsistorialråd og prelat.
Som dikter var han en «geistlig lyriker», som førte et språk i høystemte rytmer med mange retoriske uttrykk. Av hans bøker er særlig Palmblätter kjent. Denne kom første gang ut i 1857 og ble trykket i bortimot 150 opplag. Han skrev også patriotiske dikt og prekensamlinger. I 1875 offentliggjorde han sine ungdomserindringer.
Antonio Felice Zondadari den eldre
Antonio Felice Zondadari (den eldre) (født 13. september 1665 i Siena i Italia, død 23. november 1737 i Siena) var en av den katolske kirkes kardinaler, og var tilknyttet den romerske kurie og det pavelige diplomati. Han var blant annet nuntius i Spania.
Han ble utnevnt til kardinal i mai 1712 av pave Pius VII, med Santa Balbina all'Aventino som tittelkirke. Han skiftet senere til Santa Prassede.
I samme slekt var kardinal Antonio Felice Zondadari den yngre (kreert 1801); han var også i slekt med pave Alexander VII (1655–1667).
Episkopalgenealogi
Hans episkopalgenealogi er:
Thomas Wriothesley, 1. jarl av Southampton
'''Thomas Wriothesley, 1. jarl av Southampton''' (født 21. desember 1505 i London, død 30. juli 1550 i Lincoln Place i samme by) var en engelsk politiker som blant annet hadde vervet som rikskansler.
Liv og virke
Ved tidlig alder inntrådte Thomas Wriothesley i tjeneste hos Thomas Cromwell og kardinal Thomas Wolsey, og han forstod å snart gjøre seg skattet av sine arbeidsgivere.
Da klostrene ble oppløst ble han rikt belønnet for sine tjenester med tidligere kirkelige eiendommer mellom Southampton og Winchester. I mai år 1530 ble hav utsett til Clerk of the Signet, et høyt embede ved det kongelige hoff. Han ble senere kong Henrik VIIIs ambassadør i Brussel, og der virket han frem til år 1539.
Etter dette woppdrag i utlandet ble han en av kongens fremste sekretærer i 1540, og samme år ble han slått til ridder. Hans mentor, Thomas Cromwell, falt i unåde, men Wriothesley klarte å holde seg inne med kongen.
Det ble i 1542 sagt at han styrte det meste av England. Han forsøkte å få til en allianse mellom England og Spania i 1543, og ble adlet som baron Wriothesley av Titchfield i 1544.
Etter å ha vært lordseglsbevarer i noen måneder ble han rikskansler i 1544. Han ble beryktet for rettsforfølgelsen av Anne Askew, som var tiltalt for heresi. Det ble fortalt at sir Anthony Kingston, som var constable i Tower of London, ikke klarte å torturere henne etter å ha sett hennes mot på strekkbenken, og at Wriothesley personlig tok over avhøret av henne.
Wriothesley ble senere gjeninnlemmet i Det kongelige råd, og hadde en ledende rolle i å sørge for Edward Seymours fall. Han klarte allikevel ikke å komme tilbake til sin tidligere posisjon før han døde i juli 1550.
Han ble etterfulgt som jarl av sin sønn Henry.
Solothurn S-18/1000
Solothurn S-18/1000 er en 20 mm anti-panservognrifle fra Tyskland, produsert hos Solothurn i Sveits.
Solothurn i Sveits var eid av det tyske selskapet Rheinmetall, som brukte selskapet til å produsere våpen de ikke selv hadde lov å produsere i Tyskland i mellomkrigstiden. Våpenet er halvautomatisk og har våpenmagasin med kapasitet på 10 patroner.
Spesifikasjoner
Solothurn S-18/100 Solothurn S18-100 Solothurn S-18
Abdoul Aziz Mbaye
Abdoul Aziz Mbaye (født 18. oktober 1954 i Dakar i Senegal, 3. februar 2021) var en senegalesisk politiker og diplomat. Han hadde tidligere vært stabssjef for president Macky Sall. Han ble utnevnt til kulturminister under kabinettsendringene den 29. oktober 2012, da han overtok etter Youssou N'Dour.
Biografi
Mbaye var den første afrikaner fra sub-Sahara som begynte ved fakultetet for matematikk og fysikk ved det franske Centre national de la recherche scientifique (CNRS) i 1983. Han studerte ved Université Paris-Sud, Université libre de Bruxelles, og ved Université catholique de Louvain. Som karrierediplomat var vitenskapelig tjenestemann for Europakommisjonens European Strategic Program on Research in Information Technology. I 1996 ble han utnevnt til rådgiver for Europakommisjonen for Sør-Afrika og leder av Den europeiske union delegasjon til Stillehavsområdet, basert i Fiji.
I 1991 lanserte Mbaye Dakar Science Biennale og var president for Youth Network For Developpement, en stiftelse etablert av Youssou N'Dour. Han var med i opprettelsen av N'Dour's holding, Youssou Ndour Head Office.
Mbaye var nær venn av Macky Sall, og ble statssjef etter at Sall ble valgt til president i 2012. Den 29. oktober 2012 overtok Mbaye etter N'Dour som kulturminister. Han var et grunnleggende medlem av Alliance pour la république (APR), Senegals regjeringsparti fra og med Salls valg til president.
Abdoul Aziz Mbaye døde av covid-19 den 3. februar 2021, i en alder av 66 år.
Magomed Dzjafarov
Magomed Dzjafarov (russisk: Магомед Раджабович Джафаров, født 18. juni 1976) er en russisk judoka.
Han representerte Russland under Sommer-OL 2004 i Athen, der han ble utslått i omspillet.
St. Johanneslogen Christian til det edle Sølv
St. Johanneslogen Christian til det eldle Sølv er en frimurerlosje i Den Norske Frimurerorden (St. Johannesloge nr. 61), som ble grunnlagt den 1. november 2007 i Kongsberg. Logen ble fra første stund underlagt Den Norske Store Landsloge.
Losjens historie starter med Kongsberg St. Johannes broderforening, som ble grunnlagt den 9. september 1998. I 2007 ble den opphøyd til losje.
Ole Vold
Ole Vold (født 1964) er en norsk tidligere svømmer som representerte Arna SLK.
Han vant 11 NM-gull og 18 NM-medaljer i perioden 1983–1988.
Simmons College
Simmons College  er et privat, ikke-kommersielt universitet i Boston i delstaten Massachusetts, USA. Det ble opprettet i 1899.
Ved universitetet var det 4 849 studenter og 374 vitenskapelig ansatte i 2006, og samme året var skolepengene US$ 26 705 for studenter folkeregistrert i USA. Studiene gis opp til doktorgradsnivå.
Karis landkommune
Karis landkommune (svensk: Karis landskommun, finsk: Karjaan maalaiskunta) er en tidligere kommune i landskapet Nyland i Finland. Kommunen hadde innbyggere i 1963. Karis landkommune var en tospråklig kommune med svensk som majoritetsspråk (81,5 % svensktalende i 1960).
Craspedotus
Craspedotus er en slekt av små biller med lang, tynn snute. Billene lever på levende planter.
Levevis
Denne underfamilien går på levende planter, og larvene utvikler seg som oftest i blomster, frukter eller frø.
Oxynoemacheilus hamwii
Oxynoemacheilus hamwii er en fiskeart.
Denne smerlingen er bare kjent fra tre småelver som renner til Afrin Çayı i den nordlige delen av nedslagsfeltet til Orontes i Syria og Tyrkia. Der lever den i bekker med grus- eller mudderbunn. Arten er sterkt truet på grunn av forurensning og kunstvanning. Befolkningsvekst og klimaendringer kan føre til at bekkene tørker inn.
Norges idrettshøgskole
Norges idrettshøgskole (NIH) er en statlig, vitenskapelig høgskole med særskilt nasjonalt ansvar for utdanning og forskning innen idrettsvitenskap. Skolen holder til ved Sognsvann på Kringsjå i Oslo med Olympiatoppen Toppidrettssenteret som nærmeste nabo.
Norges idrettshøgskole ble opprettet i 1968 som Norges fremste utdannings- og forskningsinstitusjon knyttet til idrett og friluftssliv. Skolen tok da over for Statens gymnastikkskole som samtidig ble lagt ned. Samfunnsoppdraget til NIH er å drive høyere utdanning, forskning og formidling innen et bredt teoretisk og aktivitetsrettet idrettsvitenskapelig område. Aktivitetsfeltet rommer bredde- og toppidrett, kroppsøving, friluftsliv og andre former for organisert og selvorganisert bevegelsesaktivitet. NIH har en flerfaglig tilnærming til undervisning og forskning på mennesker i bevegelse, inkludert barn, unge, voksne, eldre og mennesker med funksjonsnedsettelser. NIHs utdanninger og forskningsvirksomhet har stor samfunnsmessig relevans. Flerfaglig kunnskap om idrett og mennesker i bevegelse fremmer en bredere forståelse av den betydningen bevegelse kan ha for danning, læring og utvikling hos både grupper og enkeltpersonerNIH ble opprettet i 1968 som vitenskapelig høyskole og er Norges fremste utdannings- og forskningsinstitusjon i idrettsvitenskap.
Rektor ved NIH er Lars Tore Ronglan. Unn-Hilde Grasmo-Wendler er administrerende direktør.
Historie
I 1870 ble Statens gymnastikkskole etablert under navnet Den Gymnastiske Centralskole for legemsøvelse og våpenbruk. Skolen fikk nytt navn i 1915 og het da Statens gymnastikkskole fram til den ble nedlagt 1. juli 1968.
Norges idrettshøgskole, som frem til dette tidspunktet hadde vært under etablering i en tid, startet sin virksomhet 12. august 1968. Statsminister Per Borten åpnet skolen ved å fyre av et skudd med en startpistol. I 1973 ble det første vitnemålet for fullført hovedfag delt ut, og i 1990 ble den første doctor scientiarum uteksaminert.
Direktør ved skolen fra 1968 til 1999 var Thor Volla. Den nye høgskoleloven medførte at NIH ansatte sin første rektor i 1990, professor Kari Fasting. I 1990 stod Sigmund Loland for NIHs første doktorgrad. I 2018 feiret høgskolen 50-årsjubileum.
I 2016 avsluttes mangeårig samarbeid med Forsvaret, og deres avdeling flytter til Akershus festning, der forskerne integreres i Forsvarets høgskole.
Studietilbud
Norges idrettshøgskole tildeler gradene bachelor, master, samt forskningsgraden ph.d. innenfor fagområdet idrettsvitenskap. I studieåret 2021 hadde NIH 1230 heltids- og deltidsstudenter.
Forskerstudiumet (philosophiae doctor, ph.d.) er skolens høyeste utdanning. Skolen tilbyr en rekke masterstudier innen blant annet idrett og samfunnsvitenskap, idrettspedagogikk mot kroppsøving og idrettsfaglig undervisning, sports management, idrettspsykologi og trenerrollen. Skolen ligger langt fremme med sine studier innen idrettsmedisin, idrettsfysiologi og bevegelseslære, idrettsfysioterapi og en internasjonal master, health and physical activity
Innen bachelorgradene kan studenter ta fordype seg innen friluftsliv, trening, helse og prestasjon, sport management og trenerrollen og idrettspsykologi. Utover dette tilbyd skolen flere årsstudier som studenter kan utvide sin kompetanse innen, og eksempelvis doble en bachelorgrad. Som flere høgskoler og universiteter er tilbudet innen nettstudier under utvikling.
Idrettsanlegg og fasiliteter
Anlegg og treningsfasiliteter tilknyttet idrettshøgskolens undervisning leies ut til idrettslag, organisasjoner og privatpersoner på ettermiddags- og kveldstid og i helger for å sikre tilgang og effektiv bruk av treningsmulighetene. Blant NIHs fasiliteter er
Gunn Kari Hygen
Gunn Kari Kvaal Hygen (født 1948) er en norsk næringslivsleder. Hygen var administrerende direktør i Næringsforeningen i Trondheim fra 2000 til 2009. Parallelt med denne rollen, var hun også direktør for Midt-Norsk Handelskammer. Før det innehadde hun flere ledende stillinger innen olje- og gassektoren, derav direktør for Statoil- BP Technology Agreement, og VISTA. Hun var også medlem av ledergruppen for oljeleting på norsk sokkel.
Anne Kristin Vie
Anne Kristin Vie (født 14. august 1974 i Trondheim) er en norsk politiker (H). Vie er sjefssekretær for Oslo Høyre.
Gunn Kari Hygen
Hygen er utdannet sivilingeniør ved Norges tekniske høgskole, og holder en Mastergrad i Petroleum Management fra IFP Paris. Hun har holdt, og har enda styreverv i bedrifter, foreninger og fond, deriblant Nansenfondet.
Anne Kristin Vie
Hun er født og oppvokst i Trondheim. Etter å ha fullført allmennfaglig linje ved Strinda videregående skole, har hun studert jus ved Universitetet i Oslo, og organisasjonspsykologi og ledelsesfag fra BI.
Vie var 1. nestleder i Oslo Unge Høyre 1994–1995 og leder 1995–1996, så andre nestleder i Unge Høyres sentralstyre 1996–1998. I 1995 var hun ansatt som politisk rådgiver for Oslos ordfører Per Ditlev-Simonsen. Høstsemesteret 1997 var hun redaktør i det daværende studenttidsskriftet Minerva. Hun har også hatt verv i Oslo Høyre.
Siden 2014 har hun vært spesialrådgiver for finans, senere fagdirektør for offentlige tjenester og helse i Forbrukerrådet. Fra 2012 er hun styremedlem i Huseiernes Landsforbund.
Den internasjonale dagen for FNs fredsbevarende styrker
Den internasjonale dagen for FNs fredsbevarende styrker er en FN-dag som markeres 29. mai hvert år. Dagen ble innstiftet av De forente nasjoner i 2004 som en honnør til alt fredsbevarende FN-personell. FNs fredsbevarende styrker har gjort en omfattende tjeneste for fred i mange land i alle verdensdeler og ble tildelt Nobels fredspris i 1988.
Redbook
Redbook er et amerikansk kvinnemagasin som publiseres av Hearst Corporation. Det er kjent som ett av de såkalte «Seven Sisters», som er en gruppe med kvinnemagasin primært rettet mot husmødre.
Den internasjonale dagen for FNs fredsbevarende styrker
FNs første fredsbevarende operasjon, United Nations Truce Supervision Organization (UNTSO), ble etablert 29. mai 1948 og dette er grunnen til at denne dagen er valgt for å hedre dem som har tjenestegjort for FN i fredsbevarende styrker.
Redbook
Magasinet ble først publisert i mai 1903 som The Red Book Illustrated. Navnet ble endret til The Red Book Magazine kort tid etter, før det ble døpt om til Redbook i 1929.
Redbook retter seg primært mot gifte kvinner.
Waldemar Blatskauskas
Blatskauskas vant en olympisk bronsemedalje i basketball under OL 1960 i Melbourne. Han var med på det brasilianske laget som kom på tredjeplass i basketturneringen bak USA og Sovjetunionen. Blatskauskas spilte alle åtte kampene og scoret 64 poeng for Brasil under OL-turneringen.
Kost- og ernæringforbundet
Kost- og ernæringsforbundet er en yrkesorganisasjon i fagforbundet Delta.
Medlemmene i organisasjonen består av kokker, kjøkkensjefer, kostøkonomer, kjøkkenassistenter og andre som arbeider med ernæring og matomsorg. De fleste av medlemmene arbeider på sykehuskjøkken, sentralkjøkken, kantiner, sykehjem og andre institusjoner.
Kost- og ernæringsforbundet har arrangert norgesmesterskapet i institusjonskokkefaget for lag siden 1994. Konkurransen har hatt offisiell status som NM siden 1998.
Cantharolethrus peruvianus
Cantharolethrus peruvianus er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En middelsstor til stor (27-45 millimeter), forholdsvis slank, blankt svart hjortebille. De er blant de største hjortebillene i Sør-Amerika, som mangler kjempestore arter innen denne gruppen. Hannens kjever (mandibler) er kraftige, nokså rette, jevnt nedoverbuet, med tre spisse tenner nær spissen, og én tann nær roten. Antennene er påfallende lange og tynne, uten en tydelig vifte i spissen. Hodet har skrå kjøler på sidene og er bredt U-formet innbuktet i midten. Pronotum er trapesformet med framstikkende bakhjørner. Hunnen er mye mindre enn hannen, matt, uten forstørrede kjever. Hode og forkropp er nokså knudrete, hodet nesten kvadratisk.
Levevis
Larvene utvikler seg i råtne trestammer.
Utbredelse
Arten er utbredt i Bolivia og Peru.
Thomas Bryn
Thomas Bryn (født 29. mars 1782 på Kongsberg, død 16. september 1827) var en norsk jurist, embetsmann, eidsvollsmann og stortingsmann.
Bryn var sønn av Thomas Thomassen Bryn (1756–1830) som var damstiger (oppsynsmann ved gruve) og bergmusikant ved Kongsberg Sølvverk. I yngre år var han ansatt på stiftskontoret for Akershus, og på kontoret til forsyningskommisjonen. Han tok dansk juridisk eksamen i 1805, og fortsatte som fullmektig hos forsyningskommisjonen i tre år. I 1810 ble han utnevnt til sorenskriver i østre Råbyggelaget, og bodde da på Nes i Herefoss. I 1816 ble han byfut og sorenbirkeskriver i Larvik grevskap.
Til riksforsamlingen på Eidsvoll i 1814 møtte Bryn som utsending fra Råbyggelaget. Han sluttet seg der til unionspartiet. På Eidsvoll tok han sjelden ordet. Han fremmet imidlertid et skriftlig forslag om at bare borgere født av norske foreldre kunne bli embetsmenn, noe som ble avvist. Tilsvarende representerte han Råbyggelaget på det overordentlige Stortinget i 1814 og på Stortinget 1815–16. I 1814 var han sekretær i Lagtinget, og fra 1815 og 16 visesekretær i Stortinget og Odelstinget. Han var da (1815–16) medlem av fire komiteer, bl.a. kirkekomiteen og om kirkelydens forkjøpsrett til sognekirken. Han ble valgt inn på Stortinget i 1827 for Larvik og Sandefjord, og var da sekretær i Stortinget og i kirkekomiteen.
Filosofiåret 1637
Filosofiåret 1637 er en oversikt over hendelser, utgivelser og personer med tilknytning til filosofi i 1637.
Rick Hawn
Rick Hawn (født 15. september 1976) er en amerikansk judoka og MMA-utøver.
Han representerte USA under Sommer-OL 2004 i Athen, der han ble utslått i omspillet.
Hvem lurte Roger Rabbit?
Hvem lurte Roger Rabbit? (originaltittel: Who framed Roger Rabbit) er en kombinert tegnefilm og realfilm fra 1988. Filmen, som er basert på romanen Who Censored Roger Rabbit?, er et resultat av et uhyre sjeldent samarbeid mellom Disney, Warner Brothers, MGM, Paramount og Walter Lanz. Filmen vant 4 Oscar, blant annet fordi man her for første gang noensinne kunne se Mikke Mus, Snurre Sprett, Daffy Duck, Betty Boop og Hakke Hakkespett i samme bilde.
Handlingsreferat
R.K. Maroon, leder for Maroon Cartoon Studios, er bekymret for forestillingen til en av hans aller største stjerner, Roger Rabbit. Maroon ansetter Eddie for å undersøke rykter om Rogers attraktive kone Jessica er romantisk involvert med forretningsmann Marvin Acme, eier av både Acme Corporation og Toontown. Etter å ha sett Jessica opptre ved en nattklubb fotograferer Eddie i hemmelighet henne og Acme som flørter i garderoben hennes, bilder han siden viser til Roger. Roger erklærer sint at han og kona er lykkelige, før han flykter.
Neste morgen oppdages Acme død på fabrikken sin, og bevis peker på at Roger var ansvarlig. Under etterforskningen møter Eddie dommer Doom, Toontowns uhyggelige dommer. Eddie støter også på Rogers toons-medskuespiller, Baby Herman, som mener Roger var uskyldig. Roger kommer senere til Eddies kontor, og ber om å hjelpe med å frikjenne ham. Eddie går motvillig med på å gjemme Roger i en lokal bar, hvor kjæresten Dolores jobber. Doom oppdager Roger, men han og Eddie slipper unna. De flykter til et teater, hvor Eddie forteller Roger om Teddys drap.
Jessica avslører til Eddie at Doom drepte Acme og Maroon. Hun og Eddie blir deretter fanget av Doom og hans håndlangere. Doom avslører seg som eneste aksjonær i Cloverleaf Industries, og forklarer sin plan om å ødelegge Toontown og bygge en motorvei over hele byen.
Sphaerion
Sphaerion er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, slanke, ensfarget brunlige trebukker. Antennenene er betydelig lengre enn kroppen hos hannene, omtrent så lange som kroppen hos hunnene. Pronotum har rundede sider med antydning til en tann nær midten. Dekkvingene er omtrent parallellsidige.
Levevis
Larvene lever i død ved, mest av løvtrær.
Utbredelse
Slekten er utbredt i Amerika, fra det sørvestlige USA i nord til Argentina i sør.
Sonny Fox
Irwin «Sonny» Fox (født 17. juni 1925 i Brooklyn i New York i USA, død 24. januar 2021 i Encino i Los Angeles i California) var en amerikansk fjernsynsvert, ‑direktør og kringkastingskonsulent.
Han var det fjerde fulltids programleder for det amerikanske barnefjernsynsprogrammet Wonderama.
Otrøy kirke
Otrøy kirke er en langkirke fra 1878 i Molde kommune, Møre og Romsdal fylke. Den er en del av Den norske kirke og hører til Molde domprosti i Møre bispedømme.
Byggverket er i tre og har 250 plasser. Den er reist etter tegninger av Jacob Wilhelm Nordan.
Adkomst til stedet er via Rv668.
Det er kirkegård ved kirken.
Café Central
Café Central er en kafé og restaurant i Wien. Den er lokalisert i Herrengasse 14 i byens sentrum, og er et av de fremste eksemplene på den særskilte wienerske kafékulturen, og er en populær turistattraksjon.
Kafeen ble startet i 1860, og mot slutten av 1800-tallet ble den et viktig møtested for byens intellektuelle. Personligheter som Sigmund Freud, Peter Altenberg, Theodor Herzl, Hugo von Hofmannsthal, Adolf Loos og Leo Trotskij var blant stamgjestene. Representanter for den filosofiske retningen som kalles logisk positivisme hadde også møter her før første verdenskrig.
Central var i en periode etter andre verdenskrig stengt, men ble gjenåpnet i 1975 i nyoppussede lokaler i nærheten av den opprinnelige beliggenheten.
Ola A. Hegdal
Ola Hegdal (født 28. september 1965) er en norsk skribent, anmelder og tegneserieskaper fra Inderøy.
Han er cand. philol. i litteraturvitenskap fra Universitetet i Oslo.
Hegdal anmelder bøker for NRK P2 og nrk.no, med hovedvekt på krim og sakprosa. Han har tidligere vært litteraturanmelder i Dagens Næringsliv og på nettstedet barnebokkritikk.no.
Han var fast sketsjeforfatter til NRK P2s satireprogram Hallo i uken.
Hegdal har siden åttitallet skrevet og tegnet tegneserier, alene og sammen med andre. Hans første serie var På kloden, som gikk i Universitas og andre steder, og er utgitt i tre album. Han har bidratt til Fidus, tegnet Rita Bloid etter manus av Knut Nærum, og utgitt humorboka Handbok for babyen – standardverket for den nyfødde.
Sammen med Tore Strand Olsen har han skrevet Jeg, Arne Næss; Blått blod, den oppsiktsvekkende og foruroligende historien om kronprins Haakon, Johnny fra Stovner og det norske monarkiets fall og gjenoppstandelse og Ibsens ripsbusker og andre litterariteter. Den siste er basert på et serie fra bladet Bok og Bibliotek.
Hegdal og Strand Olsen vant Kultur- og kirkedepartementets tegneseriepris 2001 for Jeg, Arne Næss.
Han har skrevet manus til kortfilmen Cowboydrøm, animert av Lars Hegdal.
Place de la Bastille
Place de la Bastille er en plass i Paris, mellom 4., 11. og 12. arrondissement. Den er anlagt der festningen Bastillen en gang lå.
Midt på plassen står Colonne du Juillet (Julisøylen), reist til minne om julirevolusjonen i 1830, da Karl X ble avsatt og erstatta med borgerkongen Ludvig Filip. Da Ludvig Filip i sin tur ble styrta i februarrevolusjonen 1848, fikk søylen en ny inskripsjon.
Til tohundreårsjubileet for den franske revolusjon i 1989 åpnet den nye Paris-operaen – Opéra Bastille – som i dag dominerer plassen.
Stormen på Bastillen er sjølve symbolet på franskmennenes frihetsbestrebelser og den franske republikk; derfor har Bastille-plassen stor symbolverdi. Fortsatt brukes plassen til store politiske markeringer, som under de store demonstrasjonene mot Le Pen i 2002.
Napoleons elefant
Napoleon hadde planlagt å reise sin triumfbue på tomten der Bastillen hadde ligget, men det østlige Paris var dengang et nedslitt arbeiderstrøk, så han fikk i stedet triumfbuen sin lenger vest i byen. Han mente likevel at en statue av en elefant ville være et passende minnesmerke på Bastille-tomten, selv om elefanter symboliserte den tapende part i de puniske kriger. Elefanten skulle støpes av bronse fra kanoner erobret i Spania. Det skulle sprute vann fra snabelen, og statuen skulle være stor nok til at publikum kunne gå opp en innvendig trapp til tårnet på ryggen dens. Imidlertid krevde våpenindustrien den bronsen som fantes, så i stedet for en bronsestatue ble en elefant av gips satt opp på plassen, stor som et hus i tre etasjer. Etter Napoleons fall planla bourbonerne å reise en elefantstatue der i marmor, men så klarte de ikke å avse mer enn åtte hundre francs årlig som lønn til en vaktmann ved navn Levassure, som bosatte seg sammen med rottene i det ene av statuens smuldrende bein.
Mellom 1814 og 1846 ruvet elefanten over Bastilleplassen, som var et hav av søle i vinterregnet og en støvmark i sommervarmen. Under julirevolusjonen i 1830 hadde statuen mistet en støttann, og var svart og grimet av sot og skitt, omgitt av løvetann og tistel. Prosjektene med å grave ut Canal d'Ourcq og jevne Bastilleplassen, fikk statuen til å sige ned i grunnen. Store hull dannet seg i gipsen og ble nattely for rotter, hjemløse katter og omstreifere. Alt fra slutten av 1820-tallet var husene rundt plassen sterkt plaget av rottegjenger som holdt til i statuen, og foretok rene raid mot bolighusene i strøket. Myndighetene vurderte å omplassere gipskjempen til Tuileriene eller Les Invalides, men den ble stående til 1846.
Mormaer
Mormaer er en skotsk tittel som grovt sett tilsvarer norske jarl. En mormaer var hersker som styrte en region i middelalderens Skottland og i teorien, selv det ikke alltid var tilfelle i praksis, var en mormaer kun nest etter skottenes konge, og en senior av en toisech.
Opprinnelse
Etymologien til ordet «mormaer» er omdiskutert, men har blitt ledet til tittelen «Great Stewart», fra Steward, gammelengelsk for opprinnelig en tjener, men i overført betydning for en som tar seg av en annens eiendom, og som har blitt tatt opp i seg skotsk gælisk og/eller piktisk latin. Eller det kan bety «sjøherre» i henhold til romerske skribenter som rapporterte at pikterne hadde flåter, eller fra senere tid som forsvar mot vikinger. Man har bemerket ordet mormaer kun synes å finnes fra tiden etter den piktiske perioden, men det kan vanskelig bevises ut ifra det sparsommelige tekstmaterialet som er bevart fra pikterne. Det har også vært diskutert om begrepet mormaer er ganske enkelt en kystvariant av kinglet (gælisk ruirí eller rí). Fra den tidligste perioden er det usikkerhet mellom forskjellen på en mormaer og toisech. De tidligste skotske latinske kildene benytter ordet thanus (= thane) for tittelen toisech. Denne tittelen ble adoptert fra angelsaksiske områder i sør. Det er mulig at både thanus og comes, og mormaer og toisech alle opprinnelig hadde samme betydning, eller i det minste ikke var del av den samme lagdelte hierarkiet som vi har kommet til å tenke senere.
Til sammenligning finnes det fra norsk historie fra samme tid tilsvarende titler som ikke nødvendigvis hadde den samme lagdelte rangordning i alle norske regioner: jarl, herse, drott og konge. Eksempelvis forteller Snorre Sturlason at Erling Skjalgsson foretrakk å være herse slik forfedrene hans hadde vært istedenfor tittelen som jarl som kong Olav Tryggvason vil gi ham. Både Håkon jarl og sønnen Eirik Håkonsson holdt fast ved tittelen jarl til tross for at de begge styrte som konge. Likeledes dukker det opp små høvdinger som Snorre uten å nøle tiltaler som konge.
De første mormaer
Tittelen mormaer blir først nevnt i forbindelsen med slaget ved Corbridge i år 918 i Ulster-annalene. Den første individuelle mormaer som blir navngitt var Dubacan mac Indrechtaich, en av ledsagerne til Amlaib, sønnen til kong Causantín (Konstantin II av Skottland). Hans død i slaget ved Brunanburh i år 937 er opptegnet i Krønike om kongene av Alba. Han nevnes som «mormair Oengusa», det vil si mormaer av Angus.
Også tre andre mormaere er navngitt, dog uten at deres områder nevnes, i Tigernach-annalene for år 976. Skjønt de tidligste mormaere for hver enkelt skotske provins er generelt ukjent fram til 1100-tallet hvor hver enkelt mormaer blir referert til i latinske dokumenter som comes.
Mormaer, comes og «jarl»
På grunn av de latinske dokumentenes bruk av «comes» har det gitt det ikke helt korrekte inntrykket at «mormaerdømmer» ble forkastet og erstattet av «jarldømmer». Faktisk er «comes» (bokstavelig fra companian = følgesvenn, i den føydale tidsalder count = hertug, som ordet kommer fra) er et fransk-latinsk ord som ble brukt på De britiske øyer for å fortolke enten mormaer eller jarl til latin eller fransk. Som eksempel kaller flere irske kilder kong Robert Bruce for «mormaer» (av Carrick) på 1300-tallet. Ettersom dette ikke er et irsk ord er det selvinnlysende at det ble benyttet av skottene for denne posisjonen. I tillegg finnes det opptegnelser som viser at det ble benyttet for «jarlen» av Lennox et århundre senere. På den annen side er ikke det norrøne ordet «jarl» (eller «earl») benyttet i Skottland før på midten av 1300-tallet, og da kun i engelsk tekstsammenhenger. I det angelsaksiske England kom det i bruk fra ca. 1013 da den danske konge Svein Tjugeskjegg erobret landet.
Som et resultat har forskerne nå anerkjent at mormaer var det opprinnelige gæliske ordet som ble benyttet av de skotske gælerne. Jarl er på den annen side var ikke bare en engelsk eller skotsk engelsk oversettelse og et fremmedord for den gælisk tradisjon slik som nyere historikere i Skottland med en sterk gælisk-nasjonalistisk tendens forsøker å fremme ettersom tittelen jarl var i bruk og godt kjent i hele den skotske vestlige kystregionen, spesielt i Caithness og Sutherland i nordlige Skottland, foruten øyene Skye og Hebridene, og kanskje også i syd i Galloway.
Bruken av jarl som tilsvarende for mormaer er både en forenkling og upassende, hevdes det av historikerne nevnt over. Det er som å kalle en romersk keiser for en farao. Noe av denne innsigelsen er blitt underminert av det skotske adelskapet selv ettersom det ble økende dominert av familier fra fransk eller angel-normannisk opprinnelse, og etter hvert som engelsk ble det dominerende språket i det skotske lavlandet i høymiddelalderen. Count er kanskje mer treffende, men ingen skotsk historiker vil benytte den tittelen. Tilsvarende har det også vært tenkelig å bruke ordet duke, spesielt i tilfellet Moray ettersom mormaer var forbeholdt den høyeste adelige rangordning under kongen.
Mormaerdømmer og andre adelige herredømmer
Et mormaerdømme var ikke bare ganske enkelt et regionalt herredømme. Det var et regionalt herredømme med en offisiell adelig rang. Det er derfor at andre herredømmer, mange av dem mer betydningsfulle, slik som herrene av Galloway, Argyll og Innse Gall, ikke er og ikke blir kalt for mormaerdømmer eller jarldømmer.
Liste over mormaerdømmer
Den listen inkluderer ikke jarlene av Orknøyene, som var et norsk jarldømme og ble først underlagt Skottland på 1400-tallet. Sutherland kunne ha blitt inkludert, men ble også dannet sent, og for en utenlandsk familie, se Liste over jarlene av Sutherland.
Jørgen Breder Faye
Jørgen Breder Faye (født 6. juni 1823, død 7. februar 1908) var en norsk handelsmann, bankmann og politiker.
Faye arbeidet som handelsmann på Bryggen inntil han i 1856 ble oppnevnt som direktør av den nylige opprettede Bergens Privatbank, en post han hadde inntil 1903. Han satt i Bergens byråd i mange år og var ordfører i 1862. Han satt tre perioder i Stortinget; 1857–58, 1865–67 og 1868–70.
Utmerkelser
Faye ble ridder av St. Olavs Orden i 1857, i 1891 fikk han kommandørkorset og i 1895 ble han kommandør av 1. klasse. Han var også ridder av Nordstjerneordenen.
Xanadu (film)
Xanadu er en amerikansk romantisk musikal- og fantasyfilm fra 1980 med Olivia Newton-John og Michael Beck i hovedrollene. Regi er ved Robert Greenwald.
Tittelen refererer til diktet Kubla Khan, av Samuel Taylor Coleridge. Diktet henspiller på den legendariske kinesiske byen Xanadu, som gikk inn i diktningen som en metafor for et sted fullt av prakt og velstand.
Musikken er ved kjente popartister som blant annet Olivia Newton-John, ELO og Cliff Richard.
Handling
Kira (Olivia Newton-John) er en guddommelig, rulleskøytende kvinne som plutselig dukker opp på et platecover uten at hun var til stede da fotografen tok bildet. Maleren Sonny (Beck) får i oppdrag å forstørre coveret, og etter hvert oppstår det søt musikk mellom ham og kvinnen som han ikke er sikker på er virkelig eller ei.
Hovedbudskapen i filmen er å holde fast på drømmene sine.
Om filmen
Filmen ble slaktet av kritikerne og vant den tvilsomme Razzie Award for verste regi. Den ble i tillegg nominert i seks andre kategorier. På Rotten Tomatoes har den fått 39%. Filmen gjorde det heller ikke merkbart bra på kinoene, men sountrack-albumet til filmen ble en stor suksess. Albumet inneholdt 20 singler, hvorpå Magic og Xanadu gjorde det best.
VGs anmelder gav den terningkast tre.
Olivia Newton-John ble nominert til en Grammy for sangen Magic.
Maun
Maun er en by i den nordlige del av Botswana med et innbyggertall (pr. 2005) på cirka 50 000. Byen er landets største turistsentrum og hovedstad i Nordvestdistriktet.
Næringsliv
Maun er et viktig handels- og turistsentrum, på grunn av sin nærhet til Okavangodeltaet og til nasjonalparken Moremi viltreservat og den mindre Maun viltreservat. Byen har siden 1996 hatt en internasjonal flyplass, Maun Airport hvor det er daglig flyforbindelse til Gabarone, Windhoek og Victoria Falls
Historie
Maun ble grunnlagt i 1915 som hovedstad for batawanafolket. Navnet kommer fra san-ordet maung, som betyr plass med korte siv. Byen var i starten svært plaget av tsetsefluer og i 1936 bodde bare omkring 600 personer der. I 1964 hadde befolkningen vokst til 4 359 personer, og i 1971 til 9 614. I 1981 var folketallet 13 925 og i 1991 var folketallet blitt doblet; 26 769.
Maun var tidigere kjent som sivilisasjonens utpost, en ville vesten-by, bebodd av cowboyer og krypskyttere, men siden veien mellom Maun og Nata ble åpne tidlig på 1990-tallet fikk Maun en rask utvikling og den har i de senere år vokst betraktelig på grunn av turismen.
Lorenzo de’ Medici
Lorenzo de' Medici (født 1. januar 1449 i Firenze, død 8. april 1492 i Careggi), kalt Lorenzo il Magnifico, var en florentinsk statsmann, medlem av den betydningsfulle Medici-familien.
Bakgrunn
Lorenzo de' Medici var det tredje barn og eldste sønn av Piero di Cosimo de’ Medici og Lucrezia Tornabuoni, og sønnesønn av Cosimo de' Medici, som med sin generøse støtte hadde hatt en vesentlig betydning for Firenzes kulturelle og intelektuelle liv. . Sammen med sin bror Giuliano di Piero de’ Medici ble Lorenzo forberedt på sin fremtidige herskerrolle ved en omfattende humanistisk utdannelse. Hovedansvarlig for utdannelsen var biskopen og diplomaten Gentile de' Becchi, dessuten filosofen Marsilio Ficino, og gresklæreren Johannes Argyropoulos.